PATVIRTINTA

Ukmergės r. Veprių mokyklos-daugiafunkcio centro

direktoriaus 2020 m. gruodžio 18 d.

įsakymu Nr. V-193

UKMERGĖS R. VEPRIŲ MOKYKLOS-DAUGIAFUNKCIO CENTRO

APGAULĖS IR KORUPCIJOS PREVENCIJOS 2021-2025 METŲ PROGRAMA

1. SKYRIUS

BENDROSIOS PROGRAMOS NUOSTATOS

1. Programa parengta vadovaujantis Lietuvos Respublikos korupcijos prevencijos įstatymu (toliau – KPĮ), Lietuvos Respublikos Seimo 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Ukmergės rajono Veprių mokyklos-daugiafunkcio centro apgaulės ir korupcijos prevencijos tvarkos aprašu (toliau Aprašas), patvirtintu direktoriaus 2020 m. lapkričio 30 d. įsakymu Nr. V-183.
2. Ukmergės rajono Veprių mokyklos-daugiafunkcio centro apgaulės ir korupcijos prevencijos 2021-2025 metų programos (toliau Programa) paskirtis – užtikrinti ilgalaikę, veiksmingą ir kryptingą korupcijos prevencijos kontrolę Ukmergės r. Veprių mokykloje-daugiafunkciame centre (toliau Mokykla).
3. Korupcijos rizikos veiksniai – priežastys, sąlygos, įvykiai, aplinkybės, dėl kurių gali pasireikšti korupcijos rizika.
4. Korupcinio pobūdžio pažeidimas – nusižengimas, padarytas tiesiogiai ar netiesiogiai siekiant kyšio arba kito nepagrįsto atlygio ar pažado dėl tokio atlygio prašymas, siūlymas, davimas ar priėmimas sau ar kitam asmeniui, kai tai daroma piktnaudžiaujant tarnybine padėtimi, viršijant įgaliojimus, neatliekant pareigų, pažeidžiant viešuosius interesus.
5. Korupcinio pobūdžio nusikalstamos veikos – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, neteisingų duomenų apie pajamas, pelną ar turtą pateikimas, ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti kyšininkavimą ar papirkimą.
6. Apgaulės ir korupcijos prevencija Mokykloje įgyvendinama KPĮ ir Apraše numatytais principais.
7. Programa įgyvendinama vadovaujantis 2021-2025 m. apgaulės ir korupcijos prevencijos programos įgyvendinimo priemonių planu (priedas: toliau – Planas).
8. Programa, Planas tikslinami pagal poreikį.
9. Mokykloje apgaulės ir korupcijos prevenciją vykdo direktoriaus įsakymu paskirti atsakingi asmenys.
10. Programos strateginės kryptys:
    1. apgaulės ir korupcijos prevencija,
    2. antikorupcinis administracijos ir kitų darbuotojų švietimas.
11. SKYRIUS

PROGRAMOS TIKSLAI IR UŽDAVINIAI

1. Programos tikslas – formuojant pilietinę antikorupcinę poziciją ir didinant teisinį sąmoningumą užtikrinti skaidrią ir veiksmingą Mokyklos bei jos darbuotojų veiklą, užkirsti kelią apgaulės ir korupcijos pasireiškimui, palankių sąlygų atsiradimui ir pagal kompetenciją vykdyti apgaulės ir korupcijos prevenciją.
2. Programos uždaviniai:
   1. užtikrinti Programos ir Plano įgyvendinimą ir viešinimą;
   2. užtikrinti skaidrų ir atvirą, pagrįstą argumentais sprendimų priėmimą organizuojant Mokyklos veiklą;
   3. užtikrinti skaidrumą ir atvirumą vykdant viešuosius pirkimus;
   4. vykdyti darbuotojų antikorupcinį švietimą ir įtraukti Mokyklos darbuotojus į apgaulės ir korupcijos prevenciją;
   5. užtikrinti besikreipiančių asmenų skundų nagrinėjimo skaidrumą ir neišvengiamo teisės aktų pažeidėjų teisinės atsakomybės principo įgyvendinimą.
3. SKYRIUS

APLINKOS ANALIZĖ

1. Mokyklos veiklos sritys, kuriose galima korupcijos pasireiškimo tikimybė:
   1. atskirų darbuotojų funkcijų, uždavinių, atsakomybės reglamentavimas;
   2. ugdymo proceso organizavimas (tvarkaraščio rengimas);
   3. mokinių priėmimo į Mokyklą organizavimas;
   4. lėšų tikslinis panaudojimas,
   5. viešųjų pirkimų organizavimas ir vykdymas.
   6. veikla, susijusi su lengvatų ir kitokių papildomų teisių suteikimu ar apribojimu,
   7. darbuotojų priėmimas.
2. SKYRIUS

SIEKIAMI REZULTATAI IR VERTINIMO KRITERIJAI

1. Siekiamybė:
   1. didinti nepakantumą korupcijai ir sumažinti jos pasireiškimo tikimybę;
   2. gerinti apgaulės ir korupcijos prevencijos Mokykloje organizavimą.
2. Programos rezultatyvumas nustatomas vadovaujantis rodikliais:
   1. įgyvendintos visos Programos priemonės, numatytos Plane;
   2. išanalizuoti besikreipiančių skundai;
   3. Mokyklos svetainėje paviešinta informacija apie Mokyklos vykdomą apgaulės ir korupcijos prevencijos politiką.
3. SKYRIUS

BAIGIAMOSIOS NUOSTATOS

1. Šia programa siekiama sumažinti korupcijos pasireiškimo tikimybę Mokykloje, užtikrinti korupcijos prevencijos vykdymą, padidinti pasitikėjimą įstaiga ir teikiamomis paslaugomis.
2. Korupcinė situacija vertinama ir korupcijos programos nuostatos bei jos vykdymo priemonių planas peržiūrimi kas ketveri metai. Esant būtinybei programa gali būti papildoma.